**Referat fra årsmøte i KVS (Kyrkjebygdheia Vel Sammenslutning)**

**Tirsdag 29.aug. 2017.**

**Følgende møtte:**

Stokkosen Pål Tallaksen

Breili Arne Jørgen Karlsen

Stemtjønn Stein Devik

Veum Finn Roksund

Sylvtjønn Stein Wildar

Huvtjønn Stig Kjellevold

Holmvatn Anstein Hagen

Hellebrote Hanne Henstein

Vegen på Kyrkjebygdheia Vararepresentant Stein Wildar

Tradisjon tro så har Løypelaget årsmøte på samme dag og sted som KVS. En del av de som møtte der, var også til stede på KVS sitt årsmøte, men da uten stemmerett.

**1/2017 Valg av møteleder og referent**

**Møteleder:** Anstein Hagen**. Referent:** Hanne Henstein

**2/2017 Godkjenning av innkalling og saksliste**

Innkallingen enstemmig godkjent.

Sakslisten ble enstemmig godkjent.

**3/2017 Godkjenning av protokoll fra forrige møte**

Protokollen fra forrige årsmøte ble godkjent.

**4/2017 Årsrapport KVS**

Sekretariatets årsrapport for 2016/2017 ble gjennomgått og godkjent. Årsrapporten følger vedlagt.

* Ref. punkt 4 om steinbruddet opp mot Stemtjønn, så vil KVS ytterligere følge opp Halvor Grimstveit om å sikre vegen før vinteren (2017!). Det ble lovet gjort i 2016 og ingenting skjedde. Sikring må gjøres før en ulykke skjer.
* Ref. punkt 5 om ladestasjon ved søppelbua. Det viser seg å være flere trafostasjoner på heia, så en ladestasjon må ikke plasseres nede ved søppelbua, men kan tilrettelegges for oppe på heia. KVS jobber videre for å kartlegge behovet for antall ladestasjoner og innhenter pris for å tilpasse stasjonene slik at el-bil-eiere får mulighet til å lade bilene. Vi vil også vurdere alternative betalingsløsninger for lading.

**5/2017 Årsrapport for Heivegen**

Knut Lurås Abrahamsen var ikke tilstede, så Stig tok en kortversjon av årsrapporten - årsrapporten ligger vedlagt årsmøtereferatet. Bjørn Reime gikk gjennom regnskapet. Heivegen har god økonomi, men det kommer godt med for å oppgradere veiene til en høyere standard, noe som er påkrevd.

**6/2017 Valg**

* **Sekretariat KVS:**

Anstein Hagen (Holmvatn), Stig Kjellevold (Huvtjønnleiken) og Hanne Henstein (Hellebrote) stilte alle sine plasser til valg. Enstemmig gjenvalgt.

Før neste skal vi finne aktuelle kandidater som sier seg villig til å bli valgt inn i styret. Det er ikke anbefalt å bytte ut alle samtidig.

* **Vegen på Kyrkjbygdheia**

Faste representanter for hytteeierne:

·         Knut Lurås Abrahamsen            Sylvtjønn hyttegrend

·         Rune Nilsen Stemtjønn hyttegrend

 ·        Thor Furuvald                              Holmvatn hyttegrend

 Enstemmig gjenvalgt.

Vararepresentanter:

1.Reilly Solhaug                      Stokkosen hyttegrend (Ny)

2.Geirr Midgaard                           Huvtjønnleiken hyttegrend

3.Einar Barosen                              Holmvatn hyttegrend

Enstemmig gjenvalgt

Revisor for hytteeierne:

Bjørn Reime har sagt ja til gjenvalg.

Enstemmig gjenvalgt

**7/2017 Orientering fra Nissedal kommune om status på vannforsyning til Kyrkjebygdheia**

Vannforsyningen til Kyrkjebygdheia

Teknisk sjef, Kjell Vøllestad og prosjektleder Jan Aarak i Nissedal kommune gjorde rede for status for denne saken.

Kommunen er i sluttforhandlinger med Kyrkjebygdheia om overtakelse av renseanlegget og vannforsyningen på heia. Håper på et vedtak i kommunen tentativt oktober/november. Utbyggingen går i gang i 2018 hvis enighet og positivt vedtak.

Det er ca 360 hytter som har vann og kloakk og får en mindre tilkoblingsavgift og ca 120 hytter uten eget vann, som får en høyere kostnad for å få tilkobling til vann og kloakk. Kostnadene er spesifisert i informasjonsskriv som tidligere sendt til alle aktuelle hytteeiere.

Det kom spørsmål om mulighet for hjelp til finansiering av for hytteeiere som har behov for det. Teknisk sjef kunne ikke love en slik ordning, men de har vært positive til slike ordninger fra tidligere tilsvarende saker. De oppfordret evt. aktuelle hytteeiere om å søke kommunen om bistand til økonomisk støtte.

Anleggsarbeidet med vannforsyning er planlagt oppstart i 2018.

De gikk langt i å love at denne utbedringen ikke medfører økning i de kommunale vannavgiftene

**Ny vei opp til Kyrkjebygdheia**

I tillegg kunne teknisk sjef fortelle at vegen opp til Kyrkjebygdheia nå er vedtatt og skal gå fra Grimstveit-brua opp dalen og frem til bommen. Denne må bygges før nytt hyttefelt på Bakkebugrenda kan påbegynnes.

**8/2017 Forslag til revidert brøyteavtale**

Avtalens punkt 5: «*De avtalte prisene forutsetter at den enkelte hytteeier setter opp brøytestikker inn til sin hytte*» fjernes. Det viste seg at det ble vanskelig å gjennomføre stikking selv, da enkelte hytteeiere har lang vei inn til sin hytte. Det er inngått avtale med Kyrkjebygdheia at de setter opp brøytestikker mot en økning i prisen for brøyteavtalen på 200 kr pr hytte.

Enstemmig vedtatt.

KVS ble bedt om å innhente et kart som viser hvilke veier som inngår i Heivegens ansvar for brøyting og strøing.

**9/2017 Forslag til orientering/ informasjonsskriv til nye hytteeiere**

Informasjonsskrivet som KVS har laget utkast til ble godt mottatt. Det kom forslag om et par punkter i tillegg til de som lå i utkastet, disse er tatt med.

Informasjonsskrivet ligger ved dette referatet og blir publisert på [www.kbhl.no](http://www.kbhl.no) og på facebook siden.

**10/2017 Innsendte saker**

Det kom én sak – ønske om vei ned til Tørdal, fra Svinesundvatn.

Teknisk sjef i Nissedal kommune kunne fortelle at både Nissedal- og Tørdal er veldig interesserte i å lage kjørevei, som korter kjøretiden for hytteeiere med ca. 40 min for de som kommer østfra. Utfordringen er grunneieren som ikke ønsker vei. Kommunene har avtalt å møtes for å finne en løsning. Det er i utgangspunktet ikke ønskelig å ekspropriere grunn, men heller komme til en enighet med grunneier.

**11/2017 Eventuelt**

Det kom et innspill fra Anstein Hagen om at brøyteavtalen mellom Heivegen og Kyrkjebygdheia gjøres tilgjengelig på [www.kbhl.no](http://www.kbhl.no). KVS kontakter Heivegen.

**12/2017 Utgifter i forbindelse med årsmøtet i KVS.**

Følgende har tatt disse utgiftene:

* 2012 Veum
* 2013 Sylvtjønn
* 2014 Stemtjønn
* 2015 Huvtjønnleiken
* 2016 Løypelaget
* 2017 Hellebrote

Arendal, 30.08.2017

Hanne Henstein

Ref.